                             højesterets dom
                           afsagt mandag den 27. juni 2011
sag 374/2008
(2. afdeling)
gpv elbau electronics a/s
(advokat bo ascanius)
mod
unique broadband systems, inc.
(advokat henriette gernaa)
i tidligere instans er afsagt dom af østre landsrets 9. afdeling den 21. oktober 2008.
i pådømmelsen har deltaget fem dommere: peter blok, per walsøe, poul søgaard, niels
grubbe og jens peter christensen.
  påstande
  appellanten, gpv elbau electronics a/s, har gentaget sin påstand.
  indstævnte, unique broadband systems, inc., har påstået stadfæstelse.
  anbringender
  unique broadband systems, inc. (ubs) har for højesteret anerkendt den beløbsmæssige op-
  gørelse af gpv elbau electronics a/s’ (gpv’s) krav, men har i øvrigt på en række punkter
  opretholdt sine indsigelser mod kravene.
  supplerende sagsfremstilling
  under sagens behandling for højesteret er der afholdt syn og skøn med henblik på at fastslå
  det størrelsesmæssige grundlag for gpv’s krav.
                                                - 2 -
højesterets begrundelse og resultat
det følger af højesterets praksis vedrørende støtteerklæringer, at det i første række er ind-
holdet af den konkrete støtteerklæring, som er bestemmende for, i hvilket omfang en erklæ-
ringsgiver bliver forpligtet over for erklæringens adressat.
i det foreliggende tilfælde påtog unique broadband systems, inc. (ubs) sig i henhold til
erklæringens første afsnit en forpligtelse til at beholde aktiebeholdningen på et hundrede
procent af datterselskabet pro television technologies a/s’ (ptv’s) aktiekapital samt en
forpligtelse til hverken at sælge eller på anden måde afhænde nogen del af aktiebeholdnin-
gen eller i øvrigt indskrænke sin indflydelse på datterselskabet. højesteret tiltræder, at ubs
ikke har misligholdt disse forpligtelser ved ikke at forhindre, at ptv blev taget under kon-
kurs.
i erklæringens andet afsnit bekræfter ubs, at selskabet løbende gennemgår ptv’s status,
som det er selskabets politik at støtte økonomisk, og at selskabet udøver sin indflydelse med
henblik på at sikre, at gpv elbau electronics a/s (gpv) ikke lider et tab, som er begrænset
til et aftalt beløb på 4 mio. kr., i forbindelse med engagementer som underleverandør til
ptv. højesteret tiltræder, at indholdet af dette afsnit i erklæringen hverken isoleret eller
sammenholdt med erklæringens øvrige indhold kan forstås således, at ubs har påtaget sig
en retlig forpligtelse til at sikre, at gpv ikke lider tab ved samhandlen med ptv.
som anført af landsretten kan hverken beløbsbegrænsningen eller aftalen om værneting i
danmark føre til et andet resultat. begge dele ville – selv om der ikke foreligger en forplig-
telse, som kan sidestilles med en indeståelse – have betydning i tilfælde af, at ubs havde
tilsidesat en eller flere af de forpligtelser, der følger af erklæringens første og andet afsnit.
støtteerklæringen giver således efter sit indhold ikke grundlag for at pålægge ubs at fri-
holde gpv for tabet. som anført af landsretten foreligger der ikke omstændigheder i forbin-
delse med støtteerklæringens tilblivelse, som kan føre til en anden forståelse.
højesteret stadfæster herefter dommen.
                                        thi kendes for ret:
                                             - 3 -
landsrettens dom stadfæstes.
i sagsomkostninger for højesteret skal gpv elbau electronics a/s betale 100.000 kr. til
unique broadband systems, inc.
de idømte sagsomkostningsbeløb skal betales inden 14 dage efter denne højesteretsdoms af-
sigelse og forrentes efter rentelovens § 8 a.
